ཡང་མཁས་དབང་ཐུབ་བསྟན་ཕུན་ཚོགས་ཀྱིས་བརྩམས་པའི་བོད་ཀྱི་གསོ་རིག་དང་ཡུལ་གཞན་གྱི་གསོ་རིག་བར་གྱི་འབྲེལ་བའི་སྐོར།ཞེས་པ་ལས།འབེ་ལོ་ཚེ་དབང་ཀུན་ཁྱབ་ཀྱིས།ཁྲོམ་ནི་བོད་ཀྱི་བྱང་ཕྱོགས་སོག་པོའི་ཡུལ་ཏེ་སྨན་དཔྱད་ཀྱང་རྒྱ་ནས་བྱུང་བས་རྒྱ་ནག་པའི་ལུགས་སུ་གཏོགས་པའི་ཕྱིར་རོ།ཞེས་གསུངས་པ་འདི་ནི་དེང་དུས་ཞིན་ཅང་གི་ཁོངས་སུ་ཡོད་པའི་རའོ་ཆོམ་ཞེས་པའི་གྲོང་འདི་ཡིན་ཞིང་གནའ་བོའི་དུས་སུ་ཡུལ་འདིར་བོད་ཀྱི་རིག་གནས་དང་འབྲེལ་བའི་རྗེས་ཤུལ་མང་པོ་ད་ལྟང་འང་ཡོད་པ་བཤད།།ཅེས་གསུངས་པའི་རའོ་ཆོམ་གྱི་ས་ཁུལ་ནི་ཤིང་ཅང་ངམ་ཤར་ཏུརྐི་སི་ཏན་དང་།ནང་སོགབོད་ཡུལ་མཚོ་སྔོན་པོའི་ཕྱོགས་ཀྱི་ས་མཚམས་དང་འབྲེལ་ཡོད་སྟབས།དེའི་ཕྱོགས་ནི་སྔར་ཕྲོམ་གྱི་ཡུལ་སྤྱི་ལ་ངོས་བཟུང་ན་ཏག་ཏག་གནས་པར་འདོད།